**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 003/05.01.2022г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план – план за застрояване** заПИ 168050, м. “ГОЛЯМА ЛИВАДА” по КВС на землището на с. Стоките с ЕКАТТЕ 69417, с предназначение „за обществено обслужване”, при условията на Устройствена зона - „Вилен отдих“ („Ов“), със следните устройствени показатели.

- начин на застрояване – свободно;

- характер на застрояване – Н макс. = 7м., до било 10м;

- максимална плътност на застрояване – 40%;

- максимална интензивност на застрояване – 8.8

- минимална озеленена площ – 50%;

- ограничителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 2 листа за ПЗ, съставляващи графичната част.

На основание чл.150, ал. 3 от ЗУТ настоящата заповед се издава едновременно с Разрешение за строеж №1/05.01.2022 г. на главния архитект на Община Севлиево за обект “Склад за пакетиране и продажба на сушени плодове и зеленчуци“ вПИ 168050, м. “ГОЛЯМА ЛИВАДА” по КВС на землището на с. Стоките с ЕКАТТЕ 69417.

Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 06.01.2022 г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.